**ДОГОВОР**

**за възлагане на обществена поръчка за услуги**

**№ …………………….**

Днес, ………………………… г., в гр. София, между:

**МИНИСТЕРСТВО НА ВЪНШНИТЕ РАБОТИ**, с адрес: гр. София 1113, ул. „Александър Жендов” № 2, код по Регистър БУЛСТАТ 000695228, представлявано от …………………………………………………., в качеството на ………………………. и упълномощен възложител, съгласно [*документ или акт, от който произтичат правомощията на лицето или лицата, представляващи възложителя*]], и …………………………………., в качеството на главен счетоводител, наричано за краткост **ВЪЗЛОЖИТЕЛ**, от една страна,

и

**[*Наименование на изпълнителя*]**, [с адрес: [*адрес на изпълнителя*] / със седалище и адрес на управление: [*седалище и адрес на управление на изпълнителя*] [*попълва се приложимото според случая*], [ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*попълва се приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ, наричани заедно „**Страните**“, а всеки от тях поотделно „**Страна**“);

на основание чл. 112 от Закона за обществените поръчки („**ЗОП**“) и Решение № ……………/ ………………. г. на ВЪЗЛОЖИТЕЛЯ за определяне на изпълнител на обществена поръчка с предмет: „Застраховка на движимо и недвижимо имущество, управлявано от МВнР на територията на Република България и извън страната”,Обособена позиция № 1: **„Застраховка на движимо и недвижимо имущество, собственост на Република България извън страната, предоставено за управление на МВнР”**,

се сключи този договор („**Договора**/**Договорът**“) за следното:

1. **ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя срещу възнаграждение и при условията на този Договор следните услуги: Застраховане на:

* 1. недвижимо имущество, собственост на Република България извън страната, предоставено за управление на МВнР – сгради, съгласно Таблица: „Списък на недвижимото имущество, обект на застраховане” към Техническата спецификация на ВЪЗЛОЖИТЕЛЯ, представляваща Приложение № 1, неразделна част от настоящия договор;
	2. движимо имущество, находящо се в собствените и наетите имоти, ползвани за нуждите на задграничните представителства на Република България в чужбина – мебели, оборудване, електронна техника и материални активи с единична стойност над 1000 лева, без произведения на изкуството и моторни превозни средства;

(код по CPV:66515000– „Услуги по застраховане на щети или загуби на имущество”), наричани за краткост „**Услугите**“.

**Чл. 2.** ИЗПЪЛНИТЕЛЯТ се задължава да предоставя Услугите в съответствие с Техническата спецификация по обособената позиция на ВЪЗЛОЖИТЕЛЯ, Техническото предложение на ИЗПЪЛНИТЕЛЯ, Застрахователна полица № …………………………….. от ………………….. г., изготвена от ИЗПЪЛНИТЕЛЯ, и Ценовото предложение на ИЗПЪЛНИТЕЛЯ, съставляващи съответно Приложения №№ 1, 2, 5 и 3 към този Договор („**Приложенията**“) и представляващи неразделна част от него.

**[Чл. ….** В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.(*ако е приложимо*)[[1]](#footnote-1)**]**

1. **СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 3.** Срокът на договора е 24 месеца, считано от датата на подписване на договора от двете страни.

**Чл. 4.** Срокът за изпълнение на Услугите е 24 (двадесет и четири) месеца, считано от датата на влизане в сила на Договора.

**Чл. 5.** Мястото на изпълнение на Договора – цял свят, съгласно Таблица: „Списък на недвижимото имущество, обект на застраховане” към Техническата спецификация на ВЪЗЛОЖИТЕЛЯ, представляваща Приложение № 1 към Договора.

**III. ЦЕНА, РЕД И СРОКОВЕ ЗА ПЛАЩАНЕ**

**Чл. 6. (1)** За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена (застрахователна премия) за 24 месеца в размер на ……… лв. (*словом:* ………………………… лева) без 2 % ДЗП и ……… (*словом:* …………) с 2 % ДЗП (наричана по-нататък „Цената“ или „Стойността на Договора“), съгласно Ценовото предложение на ИЗПЪЛНИТЕЛЯ, съставляващо Приложение № 3 към Договора.

**(2)** Застрахователната премия по ал. 1 представлява сбор от двете застрахователни премии по видове имущество, както следва:

**1.** Застрахователна премия за застраховане на движимото имущество, находящо се в собствените и наетите имоти на задграничните представителства на Република България в чужбина, в размер на ……… лв. (*словом:* ………………………… лева) без 2 % ДЗП и ……… (*словом:* …………) с 2 % ДЗП;

**2.** Застрахователна премия за застраховане на недвижимото имущество - имотите на задграничните представителства на Република България, посочени в Таблица: „Списък на недвижимото имущество, обект на застраховане” към Техническата спецификация на ВЪЗЛОЖИТЕЛЯ, представляваща Приложение № 1 към настоящия Договор, в размер на ……… лв. (*словом:* ………………………… лева) без 2 % ДЗП и ……… (*словом:* …………) с 2 % ДЗП.

**(3)** Застрахователната премия за период от 12 (дванадесет) месеца е сбор от двете застрахователни премии по видове имущество и е ……………………………….лв. (словом: ………………………… лева) без 2 % ДЗП и ………………..…… (словом: …………лева ) с 2 % ДЗП, както следва:

1а.1. Застрахователна премия за застраховане за 12 месеца на движимото имущество, находящо се в собствените и наетите имоти, ползвани от задграничните представителства на Република България в чужбина, в размер на ……… лв. (словом: ………………………… лева) без 2 % ДЗП и ……… (словом: …………) с 2 % ДЗП;

1а.2. Застрахователна премия за застраховане за 12 месеца на недвижимото имущество - имотите на задграничните представителства на Република България, посочени в Таблица № 1: „Списък на недвижимото имущество, обект на застраховане” към Техническата спецификация на ВЪЗЛОЖИТЕЛЯ, представляваща Приложение № 1 към настоящия Договор, в размер на ……… лв. (словом: ………………………… лева) без 2 % ДЗП и ……… (словом: …………) с 2 % ДЗП.

**(4)** При застраховане на нови сгради, застраховката (застрахователната полица) се сключва за срок, пропорционален на оставащото време до изтичане на срока по ал. 1, за което се дължи застрахователна премия, изчислена пропорционално на срока и на частта на възстановителната стойност на съответния имот спрямо общата възстановителна стойност на всички имоти, посочена в Приложение № 1 – Техническа спецификация на ВЪЗЛОЖИТЕЛЯ, неразделна част от Договора.

**(5)** За сградите, които са изведени от Таблица: „Списък на недвижимото имущество, обект на застраховане” към Техническата спецификация на ВЪЗЛОЖИТЕЛЯ, представляваща Приложение № 1, неразделна част от настоящия Договор, застрахователната премия се сторнира.

**Чл. 7.** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор (застрахователната премия) на осем равни вноски, всяка от които е в размер на ……… лв. (*словом:* ………………………… лева) без 2 % ДЗП и ……… (*словом:* …………) с 2 % ДЗП, въз основа на представени от ИЗПЪЛНИТЕЛЯ тримесечни отчети – в срок до 15 (петнадесет) работни дни, считано от приемане изпълнението на Услугите за съответния период, с изключение на заплащането на първата вноска от застрахователната премия, която се изплаща съгласно чл. 8, ал. 1, т. 1 от договора. ВЪЗЛОЖИТЕЛЯТ не извършва плащане, в случай че за ИЗПЪЛНИТЕЛЯ е получена информация от Националната агенция за приходите или Агенция „Митници” за наличието на публични задължения, съгласно Решение на МС № 592/ 21.08.2018 г. В този случай плащането се извършва съгласно указанията на органите на данъчната и митническата администрация.

**Чл. 8.** **(1)** Плащанията от страна на ВЪЗЛОЖИТЕЛЯ по този Договор се извършват по следния начин:

1. Първата вноска от застрахователната премия се изплаща на застрахователя в едномесечен срок от датата на валидност на застрахователната полица срещу представена сметка за първото тримесечие, считано от датата на падеж в застрахователната полица

2.Останалите плащания се извършват след представяне на:

**1.** отчет за предоставените Услуги за съответния тримесечен период, представен от ИЗПЪЛНИТЕЛЯ на ВЪЗЛОЖИТЕЛЯ;

**2.** приемо-предавателен протокол за приемане на Услугите за съответния тримесечен период, подписан от ВЪЗЛОЖИТЕЛЯ и ИЗПЪЛНИТЕЛЯ (след получаване на отчета по т. 1), при съответно спазване на разпоредбите на Раздел VI „Предаване и приемане на изпълнението” от Договора; и

**3.** надлежно оформена сметка за дължимата част от Цената за съответния тримесечен период, издадена от ИЗПЪЛНИТЕЛЯ и представена на ВЪЗЛОЖИТЕЛЯ и копие от платежен документ.

**(2)** Всяко плащане на обезщетение на ВЪЗЛОЖИТЕЛЯ от ИЗПЪЛНИТЕЛЯ се извършва в срок от ……… дни (максимум до 20 работни дни) от получаването от ИЗПЪЛНИТЕЛЯ на уведомление за настъпило застрахователно събитие и следните документи:

**1.** претенция за обезщетение в писмен вид;

**2.** списък и описание на унищоженото и/или повредено имущество;

**3.** документ/и от оторизиран/и орган/и, когато е необходимо за удостоверяване настъпването на дадено застрахователно събитие.

**(3)** ИЗПЪЛНИТЕЛЯТ оформя всяко обезщетение към ВЪЗЛОЖИТЕЛЯ с индивидуален платежен документ, като в него ясно посочва индивидуалната стойност на заявеното и изплатено застрахователно събитие. ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ поне на електронната поща на посоченото длъжностно лице по изпълнение на договора, за изплащането на всяко застрахователно обезщетение до 3 работни дни от неговото изплащане.

**Чл. 9. (1)** Всички плащания от страна на ВЪЗЛОЖИТЕЛЯ по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка:…………………………….

BIC:…………………………….

IBAN:………………………

**(2)** Всички обезщетения, дължими от ИЗПЪЛНИТЕЛЯ по настъпили застрахователни събития по този Договор, се извършват чрез банков превод в евро или равностойността в друга валута, посочена от ВЪЗЛОЖИТЕЛЯ, по банкова сметка, посочена от ВЪЗЛОЖИТЕЛЯ.

[**Чл. ….** (1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите, заедно с искане за плащане на тази част пряко на подизпълнителя.

(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

(3) ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел VI „Предаване и приемане на изпълнението” от Договора, и заплаща възнаграждение за тази част на подизпълнителя в срока по чл. [7] до 7 (седем) работни дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.]

**IV. ГАРАНЦИЯ ЗА ИЗПЪЛНЕНИЕ**

**Чл. 10.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 4 % (четири на сто) от Стойността на Договора без данъка по ЗДЗП, а именно ……….. (*словом:* ……………………) лева („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 11.** Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в Документацията за обществената поръчка.

**Чл. 12. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 13. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице (бенефициент), която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 14. (1)** ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора, в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. [9] от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 15.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 16.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 10 (десет) дни след Датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 17.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 18.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (седем) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. [10] от Договора.

**Чл. 19.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

1. **ПРАВА И ЗАДЪЛЖЕНИЯ НА СТРАНИТЕ**

**Чл. 20.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 21. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. [6 – 9] от Договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 22. ИЗПЪЛНИТЕЛЯТ се задължава:**

1. да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;
2. да представи на ВЪЗЛОЖИТЕЛЯ тримесечните отчети и да извърши преработване и/или допълване в указания от ВЪЗЛОЖИТЕЛЯ срок, когато ВЪЗЛОЖИТЕЛЯТ е поискал това

3. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работата, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

4. да изпълнява всички законосъобразни указания и изисквания на ВЪЗЛОЖИТЕЛЯ;

5. да пази поверителна Конфиденциалната информация, в съответствие с уговореното в чл. [42] от Договора;

6. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП;

7. [Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) работни дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП (ако е приложимо)].

**Общи права и задължения на ВЪЗЛОЖИТЕЛЯ**

**Чл. 23. ВЪЗЛОЖИТЕЛЯТ има право:**

1. да изисква и да получава Услугите в уговорените срокове, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него документи или съответна част от тях;

4. да изисква от ИЗПЪЛНИТЕЛЯ преработване или доработване на всеки от отчетите/документите, в съответствие с уговореното в чл. 29, ал. 1 от Договора;

**Чл. 24. ВЪЗЛОЖИТЕЛЯТ се задължава:**

1. да приеме изпълнението на Услугите за всеки отделен тримесечен период и всеки съответен отчет и документи, когато отговарят на договореното, по реда и при условията на този Договор;

2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в чл. [42] от Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

6. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. [14] от Договора.

**Чл. 25. Специални права и задължения на Страните**

**(1) Специални права и задължения на ВЪЗЛОЖИТЕЛЯ:**

**1.** ВЪЗЛОЖИТЕЛЯТ има право да получи обезщетение от ИЗПЪЛНИТЕЛЯ при настъпване на застрахователно събитие, предмет на договора.

**2.** ВЪЗЛОЖИТЕЛЯТ е длъжен да уведоми ИЗПЪЛНИТЕЛЯ за настъпване на застрахователно събитие в срок от 7 (седем) работни дни, считано от деня, когато е узнал за настъпилото събитие.

**3.** При настъпване на застрахователно събитие ВЪЗЛОЖИТЕЛЯТ е длъжен да представи на ИЗПЪЛНИТЕЛЯ документите, посочени в чл. 8, ал. 2 от Договора;

**4.** ВЪЗЛОЖИТЕЛЯТима право на корекция в информацията за имуществото, посочено в Таблица: „Списък на недвижимото имущество, обект на застраховане” към Техническата спецификация на ВЪЗЛОЖИТЕЛЯ, представляваща Приложение № 1, неразделна част от настоящия договор, в съответствие с реалното състояние на имуществото**.**

**(2) Специални задължения на ИЗПЪЛНИТЕЛЯ:**

**1.** Лимитът на отговорност на ИЗПЪЛНИТЕЛЯ на застрахованото недвижимо имущество на задграничните представителства на Република България в чужбина – сгради, е на обща стойност в размер на 1 152 325 842,38 лв. (един милиард сто петдесет и два милиона триста двадесет и пет хиляди осемстотин четиридесет и два лева и тридесет и осем стотинки), която следва да бъде приета за възстановителна стойност, като стойностите на отделните имоти са посочени в таблица: „Списък на недвижимото имущество, обект на застраховане” към Техническата спецификация на ВЪЗЛОЖИТЕЛЯ, представляваща Приложение № 1 от Договора;

**2.** Лимитът на отговорност на ИЗПЪЛНИТЕЛЯ на застрахованото движимо имущество на задграничните представителства на Република България в чужбина, находящо се в собствените и наетите имоти, ползвани за нуждите на задграничните представителства на Република България в чужбина – мебели, оборудване, електронна техника и материални активи с единична стойност над 1000 лева - с лимит за едно застрахователно събитие 1 500 000 лева (един милион и петстотин хиляди лева) и общ лимит за една застрахователна година 12 600 000 лева (дванадесет милиона и шестстотин хиляди лева).

**3.** ИЗПЪЛНИТЕЛЯТ изпраща пакет от необходимите за попълване документи-образци при настъпване на застрахователно събитие при поискване от ВЪЗЛОЖИТЕЛЯ;

**4.** ИЗПЪЛНИТЕЛЯТ е длъжен да изплаща застрахователните обезщетения за застрахованите обекти при настъпване на застрахователно събитие в размери и по начин, съгласно уговореното в настоящия Договор и приложенията към него. ИЗПЪЛНИТЕЛЯТ е длъжен да оформя всяко обезщетение към ВЪЗЛОЖИТЕЛЯ с индивидуален платежен документ, като в него ясно посочва индивидуалната стойност на заявеното и изплатено застрахователно събитие и уведомява ВЪЗЛОЖИТЕЛЯ по начина посочен в чл. 8, ал. 3 от този договор.

**5.** ИЗПЪЛНИТЕЛЯТ е длъжен да изготвя и да изпраща на ВЪЗЛОЖИТЕЛЯ в писмен вид справки (отчети) за регистрираните застрахователни събития и размера на изплатените застрахователни суми на всяко тримесечие.

**6.** ИЗПЪЛНИТЕЛЯТ е длъжен да изплати на ВЪЗЛОЖИТЕЛЯ дължимото застрахователно обезщетение в срока, посочен в чл. 8, ал. 2 от Договора, след датата на представянето на всички необходими документи по чл. 8, ал. 2 от настоящия Договор.

**7.** ИЗПЪЛНИТЕЛЯТ е длъжен да извърши оценка на щетите в срок от ……………………..(словом: ……………….) работни дни.

**8.** ИЗПЪЛНИТЕЛЯТ е длъжен да изплаща ………………………………процента авансово изплащане на застрахователното обезщетение при констатирано настъпване на застрахователно събитие и причинени щети.

**9.** ИЗПЪЛНИТЕЛЯТ ще разглежда възражения срещу вида и размера на определеното обезщетение в срок от ……………………..(словом: ……………….) работни дни.

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 28.** Предаването на изпълнението на Услугите за всеки отделен тримесечен период и одобрението на всеки от представените от ИЗПЪЛНИТЕЛЯ тримесечни отчети се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („Приемо-предавателен протокол“)].

 За целта Страните определят следните свои представители:

За ВЪЗЛОЖИТЕЛЯ: …………………….. (посочват се име, длъжност, телефонен номер и електронен адрес)

За ИЗПЪЛНИТЕЛЯ: ……………..………..(посочват се име, длъжност, телефонен номер и електронен адрес)

**Чл. 29. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ.

3. да откаже да приеме изпълнението, в случай че констатираните недостатъци са от такова естество, че резултатът от изпълнението става безполезен за ВЪЗЛОЖИТЕЛЯ.

**(2)** Окончателното приемане на изпълнението на Услугите по този Договор се извършва с подписване на окончателен Приемо-предавателен протокол, подписан от Страните в срок до 20 (двадесет) дни след изтичането на срока на изпълнение по чл. [3] от Договора. В случай че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или налагането на санкция, съгласно чл. [30 – 34] от Договора.

**VII. САНКЦИИ ПРИ НЕИЗПЪЛНЕНИЕ**

**Чл. 30.** При просрочване изпълнението на задълженията по този Договор, неизправната Страна дължи на изправната неустойка в размер на 0,1 % (нула цяло и една десета процента) от Цената на Договора за всеки ден забава, но не повече от 10 % (десет процента) от тази стойност.

**Чл. 31.** При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, посочени в Техническата спецификация, както и при условията на чл. 8, ал. 3 от настоящия договор, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**Чл. 32.** При разваляне на Договора поради виновно неизпълнение на някоя от Страните, виновната Страна дължи неустойка в размер на 10 % (десет на сто) от Стойността на Договора.

**Чл. 33.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 34.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

1. **ПРЕКРАТЯВАНЕ НА ДОГОВОРА**

**Чл. 35.** **(1)** Този Договор се прекратява:

1. с изтичане на срока по чл. [3] от Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 7 (седем) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от Закон за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**Чл. 36. (1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл. 37.** ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 38.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички отчети, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 39.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

1. **ОБЩИ РАЗПОРЕДБИ**

Дефинирани понятия и тълкуване

**Чл. 40. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 41.** При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 42. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 43.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Прехвърляне на права и задължения

**Чл. 44.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Изменения

**Чл. 45.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 46. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 47.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

Уведомления

**Чл. 48. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

Език[[2]](#footnote-2)

**[Чл. ... (1)** Този Договор се сключва на български и английски език. В случай на несъответствия, водещ е българският език.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на ИЗПЪЛНИТЕЛЯ.]

Приложимо право

**Чл. 49.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 50.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 51.** Този Договор се състои от ……. (*посочва се броят на страниците с думи*) страници и е изготвен и подписан в 2 (два) еднообразни екземпляра – по един за всяка от Страните.

Приложения:

**Чл. 52.** Към този Договор се прилагат и са неразделна част от него следните приложения:

Приложение № 1 – Техническа спецификация на ВЪЗЛОЖИТЕЛЯ;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Гаранция за изпълнение;

Приложение № 5 – Застрахователна полица № ………………………….. от ………………. г.

**ВЪЗЛОЖИТЕЛ: ИЗПЪЛНИТЕЛ:**

1. Клаузата се включва при необходимост. Всички клаузи в този проект на договор, касаещи отношения с подизпълнители, са приложими само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-1)
2. Тази клауза е приложима, когато изпълнителят е чуждестранно лице. [↑](#footnote-ref-2)